Cik PA Tuan Ash

'Cik PA Tuan Ash' ialah sebuah siri drama televisyen Malaysia 2023 arahan Shuhaimi Lua, dibintangi oleh Dini Schatzmann, Janna Nick dan Alvin Chong. Siri ini memulakan tayangan perdana di Slot Sakura, TV3 bermula 18 Mei 2023 menggantikan Kampung Mat Saleh.

Sinopsis 
Tuan Ash (Dini Schatzmann) seorang yang berkerjaya dan hebat dalam urusan kerjanya. Kehebatannya dalam menguruskan syarikat tidak mencerminkan kehebatannya dalam memilih calon isteri. Tuan Ash menghadapi kesukaran dalam mencari kekasih untuk dikahwininya. Sering diperli oleh rakan-rakan seumurnya, Tuan Ash bertekad untuk mencari cintanya sebelum berumur 31 tahun. Adakah Tuan Ash berjaya mencapai sasarannya seperti dia berjaya menguruskan syarikat?

Oleh kerana kerap gagal dalam usahanya untuk mengenali seseorang, Tuan Ash telah mengambil Husna (Janna Nick) sebagai pembantu peribadinya. Husna bukan sahaja membantu Tuan Ash dalam urusan kerja, malah Husna juga berperanan untuk membantunya untuk mengenali wanita - wanita yang ingin dijadikan calon isteri. Setiap tindakan Tuan Ash ketika berurusan dengan calon kekasihnya dijalankan melalui nasihat dan cadangan yang diberikan oleh Husna.

Namun, Tuan Ash juga seorang bos yang sangat mementingkan kesempurnaan dan meletakkan kepercayaan penuh pada Husna tidak kira urusan rasmi atau peribadi. Oleh yang demikian, Husna terlalu sibuk dengan kerjanya sehingga dia langsung tidak mempunyai masa untuk diri sendiri.

Konflik memuncak apabila Husna meletakkan jawatan sebelum Tuan Ash mencapai sasarannya untuk berkahwin. Keputusan itu dilakukan oleh Husna kerana dia terlalu sibuk dengan urusan percintaan Tuan Ash sehingga dia pula menyisihkan kekasihnya, Sam (Alvin Chong). Mampukah Tuan Ash mencari pasangan hidupnya tanpa bantuan Husna? Adakah Husna dapat mengejar cintanya kembali?

Pelakon

Pelakon utama 
 Dini Schatzmann sebagai Tuan Ashley
 Janna Nick sebagai Husna

Pelakon pembantu 

 Alvin Chong sebagai Sam
 Raja Azura sebagai Puan Diana
 Jaafar Onn sebagai Khalid
 Hisham Zainal sebagai Nasri
 Syarafi Sudarmaji sebagai Zarul
 Kween Keela sebagai Jojo
 Sharifah Husna sebagai Zetty
 Camelia Natasya sebagai Lola
 Dayang Areeda sebagai Elina
 Zalfa Zin sebagai Adriana
 Ferth Jasni sebagai Faizul
 Ariel Izz sebagai Arman
 Zahir Deck sebagai Ikhmal
 Faiez Affandi sebagai Mus

Pelakon tambahan 

 Sood sebagai Lelaki Misteri 
 Alynn Tencen sebagai Puan Shima 
 Adriana Bani sebagai Lily 
 Aina Adlina sebagai Pekerja Nursery
 Linda Affendy sebagai Pekerja Dobi 
 Rezzal Rahman sebagai Encik Azly 
 Amer Hassan sebagai Johan 
 Fhairul Fizzi sebagai Eddie 
 Rolef sebagai Rasyid 
 Aishah Dad sebagai Mona 
 Saiful Arzuan sebagai Khairi 
 Rashimah Bee sebagai Mak Adrianna
 Fadzil sebagai Ayag Adrianna 
 Hakim Azlan sebagai Kawan Sam
 Nasir Asri sebagai Kawan Sam 
 Eyda Rahman sebagai Kawan Sam
 Ab. Muhaimin sebagai Pelayan Restoran 
 Shawn Ooi sebagai Pembantu Jurugambar 
 Haqeem Farhan sebagai Jurugambar 
 Nur Anis Alia sebagai Staff Pejabat 
 Siti Nur Najihah sebagai Staff Pejabat 
 Syazwan Noh sebagai Staff Pejabat 
 Akmal Hafizin sebagai Staff Pejabat 
 Nur Laily Balqis sebagai Staff Pejabat 
 Dayangku Zaharah sebagai Staff Pejabat 
 Hafizah Fifie sebagai Staff Pejabat 
 Hadif Husairi sebagai Staff Pejabat 
 Nadiana Syakilla sebagai Calon Temuduga 
 Amynanie Ismail sebagai Calon Temuduga 
 Amirul Asyraf Bakri sebagai Pelanggan
 Ainaa Amirah sebagai Pelanggan
 Armiezawati Abdullah sebagai Pelanggan 
 Sabela Hamzah sebagai Pelanggan 
 Nasir Asri sebagai Pelanggan 
 Mohd Ashraff Ani sebagai Pelanggan 
 Suhada Baharuddin sebagai Pelanggan 
 Ainnie Ondoko sebagai Pelanggan 
 Saiful Zuhairy Sebagai Pelanggan 
 Zilhelmi Alif Kamari sebagai Pelanggan 
 Amirul Rizal sebagai Pelanggan 
 Yogesshamini Mohanan sebagai Pelanggan

Rujukan 

Drama Melayu 2023